Raport ştiinţific asupra proiectului PCE-2012-4-0594: etapa unică 2013 (2.09.2013-13.12.2013) și etapa unică 2014 (14.12.2013-15.12.2014)

vederea identificării principalelor tendinţe existente în istoriografie, a recurenţelor stilistice şi ideologice. În urma consultării Bibliografiei istorice a României şi a bazei de date online de la sediul Bibliotecii Centrale Universitare Bucureşti, au fost identificate, consultate şi fişate principalele lucrări ce tratează istoria partidului comunist în perioada interbelică, anii 1921-1944. Cercetarea s-a desfăşurat la Biblioteca Academiei Române, Biblioteca Centrală Universitară şi Biblioteca Facultăţii de Istorie a Universităţii din Bucureşti. Cercetarea a implicat şi studierea principalelor reviste de istorie editate după anul 1989. Criteriile de căutare au fost comunism, perioada 1921-1944, bolşevism, sovietic(i), Comintern, figuri ale comunismului (Ana Pauker, Marcel Pauker, Gheorghe Cristescu Plăpumaru, Gheorghe Gheorghiu-Dej, Teohari Georgescu etc.). Raportul istoriografic rezultat în urma acestei cercetări este încărcat pe siteul proiectului, în documentul raport istoriografic.pdf.

Cercetarea metodologică condusă de directorul de proiect şi de Corina Doboş s-a îndreptat către stabilirea metodologiei de urmat în analiza prosopografică ce urmează a fi făcută în etapele următoare. Au fost stabilite astfel „populaţia”, chestionarul prosopografic, chestionarul metodologic, tipuri de funcţii de căutare, grupurile ţintă. În strânsă conexiune cu raportul metodologic, au fost dezvoltate de către echipa IT şi principiile ce guvernează modelarea bazei de date (completitudine, interogabilitate, relaţionare)şi modelul bazei de date, sintetizate în documentul raport baza de date.pdf, încărcat de asemenea pe site-ul proiectului.

În cadrul celei de-a 45-a convenţii anuale a Association for Slavic, East European, and Eurasian Studies (ASEEES) desfăşurată la Boston, SUA între 21 şi 24 noiembrie 2013, Corina Doboş a prezentat lucrarea cu titlul "Psychiatry in Communist Romania, 1950-1980: Between Ideology and Psychopharmacology" (http://aseees.org/convention/2013preprogram-friday.pdf ). Această prezentarea a pus în evidenţă efectele epsitemologice şi disciplinare pe care implicarea politică interbelică a unora dintre practicanţi a avut-o asupra psihiatriei româneşti de după 1950. Endocrinologul şi psihiatrul C. I. Parhon (1874-1969), proeminent „tovaraş de drum” al PCdR în perioada interbelică şi membru de partid din 1944, a deţinut după 1944 poziţii politice şi ştiinţifice de primă importanţă, căci formal, a avut funcţia de şef al statului între 1949 şi 1952. Importanţa funcţiilor şi angajamentelor politice asumate de Parhon s-a tradus în participarea activă a lui Parhon la transformarea domeniului psihiatriei în conformitate cu cerinţele ideologice ale momentului *****

În etapa 2014, cea de-a două etapă de desfășurare a proiectului, echipa de proiect și-a îndeplinit și chiar depășit toate obiectivele propuse de cercetare, documentare și de diseminare a rezultatelor, conform planului de activități refăcut la începutul anului 2014, în acord cu finanțatorul. Obiectivele și activitațile planificate la începutul anului 2014 au fost realizate în totalitate.